DEĊIŻJONI TAL-KUNSILL
tas-6 ta' Ottubru 2005
li temenda d-Deċiżjoni 2000/439/KE dwar kontribut finanzjarju mill-Komunità lejn l-ispejjeż li daħlu fihom ċerti Stati Membri fil-ġbir ta’ l-informazzjoni, kif ukoll fl-iffinanzjar ta' studji u proġetti sperimentali biex tiġi implimentata l-politka komuni tas-sajd.
(2005/703/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew (1),
Billi:
(1)
Id-Deċiżjoni 2000/439/EC (2) tipprovdi li l-Komunità tista’ tagħti kontribut finanzjarju lejn l-ispejjeż li jidħlu fihom l-Istati Membri fil-ġbir ta' informazzjoni fuq is-sajd fi ħdan il-qafas Komunitarju kif stabbilit fir-Regolament (KE) Nr. 1543/2000 (3) għall-perjodu bejn l-2002 sal-2006 inkluż.
(2)
Il-ġbir u l-immaniġġjar tad-data fl-2001 kien organizzat permezz ta’ sejħa għal proposti u stedina għall-offerti skond id-Deċiżjoni 2000/439/KE
(3)
Għall-għajnuna finanzjarja għall-infiq li jidħlu fih l-Istati Membri fil-perjodu 2002 sal-2006, il-preparazzjoni ta' programmi nazzjonali u d-Deċiżjoni tal-Kummissjoni f'dan ir-rigward li tiffinanzjahom bisħab, kienu ppjanati li jseħħu sena qabel id-dħul fis-seħħ tagħhom. Għaldaqstant, il-perjodu ta’ implimentazzjoni stipulat fl-Artikolu 1 tad-Deċiżjoni 2000/439/KE huwa mis-sena 2000 sal-2005.
(4)
Minħabba fl-issottovalutar tat-tul tal-proċeduri amministrattivi u finanzjarji meħtieġa, kien impossibbli li jitwettqu l-proċeduri ta’ preparazzjoni u ta’ deċiżjoni fis-sena qabel it-twettiq tal-programmi nazzjonali. Minflok, irriżulta li l-proċeduri amministrattivi u finanzjarji seħħew fl-istess sena tat-twettiq. Għaldaqstant, il-perjodu ta’ referenza stipulat fl-Artikolu 1 tad-Deċiżjoni 2000/439/KE għandu jinbidel biex ikun jista' jiġi kopert il-perjodu ta’ l-eżekuzzjoni mill-2001 sal-2006.
(5)
Ir-referenza finanzjarja stipulata fl-Artikolu 1 tad-Deċiżjoni 2000/439/KE m’għadux jirrifletti l-bżonnijiet reali tas-snin ta' qabel u l-istimi aġġornati għas-snin ta’ wara. Barraminhekk din ma tikkunsidrax il-bżonnijiet ta’ l-Istati Membri ġodda. Għaldaqstant, l-ammont ta’ referenza għandu jiġi adattat għall-istimi aġġornati.
(6)
Id-Deċiżjoni 2000/439/KE għandha għalhekk tiġi emendata għaldaqstant.
ADOTTA DIN ID-DECIZJONI:
Artikolu 1
Id-Deċiżjoni 2000/439/KE hija emendata kif ġej:
(1)
Fl-Artikolu 1(2), l-ewwel sentenza għandha tiġi mibdula b’dan li ġej:
“2. Ir-referenza finanzjarja għall-implimentazzjoni tal-miżuri li għalihom tiġi provduta l-għajnuna finanzjarja għall-perijodu 2001 sal-2006 għandha tkun ta' EUR 164,5 miljun.”
.
(2)
Fl-Artikolu 4 (3) (b), il-kliem “għas-sena ta’ wara” għandhom jitħassru.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, 6 ta' Ottubru 2005.